Познавање Цркве или обредословље 0.1
ПОЗНАВАЊЕ ЦРКВЕ

Појам.
Наука, која нас учи, да познамо цркву споља и изнутра и све оно, што њој припада као и свештенорадње, које се свршавају у цркви и ван ње, зове се Познавање цркве.

Реч црква има двојако значење. Црквом, прво, називамо скуп људи једне вере, коју цркву — хришћанско друштво — ап. Павле називље живом црквом; а друго, црквом се зове и здање, где се верујући скупљају ради заједничке молитве.

Изучавањем цркве у првоме смислу, т. ј. живе цркве Божје, бави се — историја цркве, а изучавањем цркве у другом смислу, т. ј. молитвеног дома, бави се овај предмет, коме у име Бога и приступамо.

Назив.
Познавање цркве има три назива: Црквено Богословље; Литургика и Обредословље.

Црквено Богословље зове се за то, што нас учи, да познамо цркву споља и изнутра и све што њој припада.

Литургика зове се за то, што нас учи, да познамо највећу и најважнију свештенорадњу у нашој православној цркви — литургију.

Обредословље зове се за то, што нас учи, да познамо начине — обреде — како се врше све свештенорадње у нашој правослпввој цркви.

Подела.
Богослужење наше православне цркве, од како јв уређено, па све до данас, свршава се у нарочитим местима, нарочитим лицима, и у одређене дане и часове, за то се и ова наука, по тим основима, дели на три главна деда.

У првом делу говори се: о светим местима или храмовима и о свему што њима припада.

У другом делу: о свештеним лицима и свештенорадњама.

У трећем делу: о светим временима, или празницима и постовима.